paragraph_text: Komandorski otoci (ruski: Командо́рские острова́) otočna su skupina u Beringovu moru koji se nalaze oko 200 km istočno od Kamčatke. Površina otoka iznosi 1848 km<sup>2</sup>. Najveći su otoci Beringov otok, na kojem se nalazi jedino veće naselje Nikoljsko, i Medni. Geografski pripadaju Aleutima, kao njihov najzapadniji krak. Stanovnici, potomci ruskih i aleutskih doseljenika, bave se ribolovom i uzgojem krznaša. Komandorski otoci, sa susjednim akvatorijem, bogati su morskom faunom te čine zaštićeno područje Komandorski zapovednik (ruski: Командорский заповедник). Otoci su otkriveni 1741. godine kada se tijekom Druge kamčatske ekspedicije na tada nenastanjeni Beringov otok nasukao Vitus Jonassen Bering s brodom „Sveti Petar”.<ref>Komandorski otoci, Hrvatska enciklopedija, pristupljeno 9. rujna 2020.